Putrajaya

**Putrajaya** er Malaysias administrative hovedstad. Den er en planlagt by som befinner seg 25 kilometer sør for Kuala Lumpur.

Byen ble grunnlagt 19. oktober 1995 og regjeringa flytta fra Kuala Lumpur til Putrajaya i 1999. Kuala Lumpur er imidlertid fremdeles landets nasjonale hovedstad, og både kongen og nasjonalforsamlinga holder til der. Putrajaya utgjør ett av Malaysias tre føderale territorier, og styres dermed direkte av landets regjering.

Putrajaya hadde 67&nbsp;964 innbyggere i 2010. Territoriets areal er på 49 km².

Byen er oppkalt etter Malaysias første statsminister, Tunku Abdul Rahman Putra. *Putra* betyr «prins» på malayisk, mens *jaya* betyr «suksess» eller «seier».

Kuala Lumpur International Airport er den nærmeste flyplassen.

Putrajaya-sjøen er en menskeskapt innsjø i sentrum av Putrajaya. Innsjøen er på 650 hektar og designet for å fungere som et naturlig kjølesystem for byen og også som rekreasjon, fiske, vannsport og vanntransport. Innsjøen har en gjennomsnittlig dybde på 6,60 meter. Over innsjøen går flere bruer, som for eksempel Seri Wawasan-brua.

Etter som Putrajaya er en ny by er det mange storslåtte moderne bygninger. Den store bygningen Perdana Putra fra 1999 huser kontorene til statsministeren. Justispalasset rommer 2 føderale domstoler, 6 lagmannsretter, arkiver, konferansesal, bibliotek, museum og flere kontorer.

Istana Melawati er det andre nasjonale palasset til Malaysias. Det fungerer som et kongelig tilfluktssted for Yang di-Pertuan Agong. Putrajaya International Convention Center er på 135 000 kvadratmeter.

Det er også flere moskeer i Putrajaya, hvor Putra-moskeen (Masjid Putra) fra 1999 er den viktigste. En annen moske er Tuanku Mizan Zainal Abidin-moskeen (Masjid Tuanku Mizan Zainal Abidin) som er en jern-moskeen åpnet i 2010.

Blant monumentene i Putrajaya kan nevnes Mercu Tanda, Millennium monumentet (*Monumen Alaf Baru*) og Nasjonalheltenes plass (Dataran Pahlawan Negara).

Mercu Tanda (eller Putrajaya Landmark) er et 30,5 m høyt skulpturelt landemerke.

Millennium monumentet er et nasjonalt monument formet som en obelisk med etsninger som angir viktige perioder og milepæler i nasjonens historie. Monumentet er 68 meter høyt og er opplyst om natten som et fyrtårn med et sterkt feiende lys projisert i 360 grader.

Nasjonalheltenes plass  (Malayisk: Dataran Pahlawan Negara) er et monument og krigsminnesmerke. Plassen er 100 m bred x 4 km lang.

I 2001 åpnet også en botanisk hage på 93 hektar.

## Bilder

Fil:Putrajaya, Malaysia 2013.JPG|Putrajaya
Fil:Presint 1, 62000 Putrajaya, Malaysia - panoramio (1).jpg|Putrajaya
Fil:View on Perdana Putra.JPG|Putrajaya moskeen og Perdana Putra
Fil:Putrajaya Mosque 2288564202 525ee843c2.jpg|Putrajaya moskeen
Fil:Tuanku Mizan Zainal Abidin Mosque 2011.jpg|Tuanku Mizan Zainal Abidin-moskeen 
Fil:Perdana Putra building 2005.jpg|Perdana Putra
Fil:Presint 1, 62000 Putrajaya, Malaysia - panoramio (3).jpg|Putrajaya-sjøen
Fil:Jambatan Seri Wawasan 4493633704 3cbff54de1.jpg|Seri Wawasan-brua
Fil:TamanPutraPerdana Landmark.JPG|Mercu Tanda
Fil:Monumen Alaf Baru.JPG|Millennium monumentet
Fil:National Heroes Square.JPG|Nasjonalheltenes plass
Fil:Pullman putrajaya003.jpg|Pullman Putrajaya Hotel
Fil:Putrajaya International Convention Center.JPG|International Convention Center
Fil:2009-08-18-Putrajaya-Seri-Saujana.jpg|Seri Saujana på nattestid
Fil:Putrajaya Night Mosque PM Office.JPG|Putrajaya på nattestid


## Referanser


## Eksterne lenker
* 
*